proxectonos/corpus_dominio_legal_administrativo_tmp huggingface dataset:
06/05/2010 | Administración LocalMunicipal
Santiago de Compostela
Servizo de Xestión, Inspección e Recadación Tributaria - Sección de Xestión Xeral
Anuncio de exposición pública dos padróns de vados e OMS do período impositivo 2010

Anuncio de exposición pública e do inicio do período voluntario de cobranza das débedas tributarias correspondentes aos padróns da taxa pola entrada de vehículos a través das beirarrúas e por reserva da vía pública para aparcamento exclusivo e da taxa pola ocupación de terreos de uso público con mesas e cadeiras con finalidade lucrativa do período impositivo 2010. Configurados polo Servizo de Xestión, Inspección e Recadación Tributaria do Concello de Santiago de Compostela, os padróns da taxa pola entrada de vehículos a través das beirarrúas e por reserva da vía pública para aparcamento exclusivo e da taxa pola ocupación de terreos de uso público con mesas e cadeiras con finalidade lucrativa correspondentes ao período impositivo 2010, ao abeiro do artigo 84 da Ordenanza Xeral de xestión, liquidación, recadación e inspección dos tributos e doutros ingresos de dereito público local do Concello de Santiago de Compostela, os citados padróns estarán a disposición do público na Oficina de Atención ó Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalos, e, no seu caso, formular as reclamacións oportunas. Contra estes actos poderá formularse perante a Concellaría de Facenda, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos términos previstos en dito precepto legal e no artigo 54 da Ordenanza Xeral do Concello. Neste senso, á publicación no Boletín Oficial da Provincia do anuncio do inicio do período voluntario de ingreso das débedas tributarias correspondentes, surte efectos de notificación expresa ó abeiro do disposto no artigo 102.3 da Lei 58/2003, de 17 de decembro, Xeral Tributaria e no artigo 85.3 da Ordenanza Xeral do Concello. O período voluntario de pagamento destes tributos será o comprendido entre o 5 de maio e o 5 de xullo de 2010, segundo o disposto no artigo 94.1 b) da Ordenanza de Xeral do Concello. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: - Caixa Galicia. - Caixa Nova. - Banco Bilbao-Vizcaya Argentaria. - Banco Gallego. - Banco Pastor. - Banco Central Hispano Santander. - La Caixa. - Banesto. b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 26 de abril de 2010 A CONCELLEIRA DELEGADA DE FACENDA Asdo/ Rosa Fernández Somoza
06/05/2010 | Administración LocalMunicipal
Brión
Edicto Camiño de Santiago

EDICTO A Xunta de Goberno Local en sesión extraordinaria celebrada o 20 de abril de 2010, a teor do establecido no artigo 4.4 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio e tendo en conta o ditame favorable da Comisión Informativa de Contas, aprobou por unanimidade o prezo público para participar no “Camiño de Santiago para mozos” que se concreta na seguinte cota: -Prezo público para participantes na actividade…………….25,00 € O que se expón ao público para xeral coñecemento mediante anuncio no boletín oficial da provincia. Brión, 26 de abril de 2010 O alcalde, José Luis García García
07/05/2010 | Administración LocalMunicipal
Touro
Listado provisional de admitidos e excluídos para a praza de operario de servizos varios

O Sr. alcalde-presidente do Concello de Touro, por Decreto da Alcaldía de data 26 de abril de 2010, adoptou o seguinte acordo aprobando a lista provisional de admitidos e excluídos, para a provisión en réxime laboral fixo, dunha praza de operario de servizos varios. PRIMEIRO. APROBAR provisionalmente a lista de admitidos e excluídos que presentaron solicitudes para participar nas probas selectivas para prover unha praza para a consolidación de emprego, en réxime de laboral fixo, de operario de servizos varios. • ADMITIDOS Non hai excluídos. SEGUNDO. Confírese un prazo de 10 días hábiles a contar desde o día seguinte ao da publicación destas resolucións no B. O. P. da Coruña para os efectos de presentación de reclamacións, de acordo co artigo 71 da Lei 30/1992, de 26 de novembro. TERCEIRO. Que a presente resolución se publique no BOP e se expoña no taboleiro de anuncios da Casa do Concello. CUARTO. Unha vez resoltas as reclamacións, a relación definitiva de admitidos pulicarase no taboleiro de anuncios do Concello, sen necesidade de novo anuncio no Boletín Oficial da Provincia. Mándao e asina o alcalde ante min, secretario, para os únicos efectos de fe pública e recoñecemento de sinatura. Touro, a 26 de abril de 2010. O ALCALDE Ignacio Codesido Barreiro. O SECRETARIO José Antonio Gómez Pedreira.
07/05/2010 | Administración LocalMunicipal
Cee
Denegación de alta no padrón de habitantes

ANUNCIO Mediante resolución desta Alcaldía de data 29 de abril de 2010, acordouse a denegación das solicitudes de alta no padrón de habitantes deste Concello das persoas que se relacionan deseguido, polo incumprimento da lexislación vixente en materia de padrón de habitantes xa que as persoas referidas non teñen a súa residencia efectiva neste Concello. – MARGARET JUNE GARDACHAL DE LOSSADA – CSABA LOPA WIGGINS – YANCOUBA YEH ANGELA – SANDA MARIA ACERETO MESADO O que se lle notifica aos interesados por medio do presente anuncio, de acordo co disposto no art.59.5 da Lei 30/1992, de 26 de novembro, comunicándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-Administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 29 de abril de 2010. O alcalde Ramón Vigo Sambade
07/05/2010 | Administración LocalMunicipal
Cee
Baixas de oficio no padrón de habitantes

ANUNCIO Mediante resolución desta alcaldía de data 29 de abril de 2010, unha vez recibido o informe favorable do Consello Provincial de Empadroamento, ordenouse a baixa de oficio no padrón de habitantes, por inscrición indebida, con data de efectos 7 de abril de 2010, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de Poboación e Demarcación Territorial das Entidades Locais: O que se lle notifica aos interesados por medio do presente anuncio, de acordo co disposto no art.59.5 da Lei 30/1992, de 26 de novembro, comunicándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 29 de abril de 2010 O alcalde Ramón Vigo Sambade
07/05/2010 | Administración LocalMunicipal
Mugardos
Adxudicación provisional de obra

De acordo co establecido no prego de cláusulas administrativas particulares que rexen a contratación mediante procedemento negociado con publicidade das obras de “MEJORA Y REPOSICIÓN DE LOS SERVICIOS DE ABASTECIMIENTO DE AGUA, SANEAMIENTO DE PLUVIALES, ALUMBRADO PÚBLICO, SOTERRAMIENTO DEL SUMINISTRO DE ENERGÍA ELÉCTRICA, RED DE TELECOMUNICACIONES, REPOSICIÓN DE SERVICIOS DE LAS CALLES BARRAL Y CALLE MARÍA, TRAMO CANO DA RÚA-AVENIDA DE GALICIA. CONCELLO DE MUGARDOS “ comprendidas no Fondo Estatal para o Emprego e a Sostenibilidade Local, e conforme ao establecido nos artigos 42 e 135.3 da Lei de Contratos do sector público, a través do presente anuncio dase conta da adxudicación provisional acordada por este Concello en sesión extraordinaria e urxente da Xunta de Goberno Local realizada o día 04.05.2010. Obra: “MEJORA Y REPOSICIÓN DE LOS SERVICIOS DE ABASTECIMIENTO DE AGUA, SANEAMIENTO DE PLUVIALES, ALUMBRADO PÚBLICO, SOTERRAMIENTO DEL SUMINISTRO DE ENERGÍA ELÉCTRICA, RED DE TELECOMUNICACIONES, REPOSICIÓN DE SERVICIOS DE LAS CALLES BARRAL Y CALLE MARÍA, TRAMO CANO DA RÚA-AVENIDA DE GALICIA. CONCELLO DE MUGARDOS”, INCLUÍDA NO FONDO ESTATAL PARA O EMPREGO E A SOSTENIBILIDADE LOCAL 2010. Empresa adxudicataria provisionalmente: INTEMAGA S. L., INFRAESTRUCTURA, TECNOLOGÍA Y MEDIO AMBIENTE GALICIA Importe adxudicación: A) Prezo sen I. V. E.: 282.285,22 € B) I. V. E.: 45.165,64 € C) Total (A + B): 327.450,86 € Mugardos, 4 de maio de 2010. O ALCALDE, ASDO) XOSÉ FERNÁNDEZ BARCIA
07/05/2010 | Administración LocalMunicipal
Rianxo
Secretaría
Transferencia de crédito entre distintas áreas de gasto 1/2010

EDICTO Aprobado polo Pleno da corporación, en sesión extraordinaria que tivo lugar o 20/04/2010, o expediente de modificación de créditos denominado “Transferencia de crédito entre distintas áreas de gasto 1/2010” dentro do vixente orzamento municipal de gastos, por un importe de TRINTA E CATRO MIL CON SESENTA E SETE EUROS CON NOVENTA E TRES CÉNTIMOS (34.067,93 €), en cumprimento do disposto polo artigo 179.4 en relación cos artigos 169, 170 e 171 do Real decreto lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais, exponse ó público, na Secretaría deste concello, por prazo de quince días hábiles, que comezará a contarse dende o día seguinte ó da inserción do presente edicto no Boletín Oficial da Provincia, co fin de que durante este prazo poidan formularse as reclamacións que se consideren pertinentes, as cales deberán ser dirixidas ó Sr. Alcalde-Presidente deste concello. Rianxo, 22 de abril de 2010 O ALCALDE- PRESIDENTE Pedro Piñeiro Hermida.
07/05/2010 | Administración LocalMunicipal
Neda
Exposición inicial do orzamento de 2010

ANUNCIO Aprobado inicialmente polo Pleno do Concello, en data 29 de abril do 2010, o orzamento municipal para o exercicio económico do ano 2010, o cadro de persoal e a relación de postos de traballo para dito exercicio, en cumprimento do disposto no artigo 169.1 do R. D. Lexislativo 2/2004, de 5 de marzo, e disposicións concordantes, exponse ó público polo espacio de quince días hábiles –que empezará a contarse desde o seguinte ao da publicación do presente edicto no Boletín Oficial da Provincia– a fin de que durante o mesmo poidan formularse as reclamacións que se consideren pertinentes, as cales dirixiranse ó Sr. alcalde-presidente desta corporación. Vila de Neda, 29 de abril do 2010. O ALCALDE Asdo. José Ignacio Cabezón Lorenzo
07/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.26392. Información pública

ANUNCIO CLAVE: DH. W15.26392 Modesto Vilariño Castro, con DNI XXXXXXXXX e con enderezo no lugar de Céltigos 18 - Campoduro, 15686 - FRADES. Solicita AUTORIZACIÓN para o extendido de terra vexetal con espesor final de 15 cm, na parcela n.° 33 do plano de concentración parcelaria de Ledoira, no concello de Frades, provincia da Coruña. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 09 de abril de 2010. O xefe do Servizo Territorial da Zona Galicia-Centro Janet Susan Soben Munilla
07/05/2010 | Administración LocalMunicipal
Abegondo
Licitación para contratación do servizo de limpeza de edificios e instalacións municipais do concello de Abegondo

· O Concello de Abegondo, mediante acordo da Xunta de goberno local de data 13 de abril de 2010, aproba o expediente e os pregos de cláusulas administrativas e de prescricións técnicas · Contrato para a prestación do servizo de limpeza de edificios e instlacións municipais do Concello de Abegondo Total sen IVE: 44.827,60 euros/año IVA (7%): 7.172,40 euros/año TOTAL ANUAL: 52.000,00 euros TOTAL SIN IVE: 89.655,20euros IVE TOTAL: 14.344,80 euros PRECIO TOTAL DO CONTRATO: 104.000,00 EUROS · Ordinario e aberto · Na secretaria do Concello · No rexistro xeral do Concello · A data límite de presentación de ofertas será de vinte días naturais a partir do día seguinte en que se publique o presente anuncio no Boletín oficial da provincia Abegondo, 26 de abril de 2010 O Alcalde Asdo. José Antonio Santiso Miramontes
07/05/2010 | Administración LocalMunicipal
Ponteceso
Secretaría
Aprobación definitiva da delegación de competencias para instruír os expedientes sancionadores por infracción das normas sobre o tráfico, a circulación de vehículos a motor e a seguridade viaria

Anuncio Asunto: Aprobación definitiva da delegación de competencias para instruír os expedientes sancionadores por infracción das normas sobre o tráfico, a circulación de vehículos a motor e a seguridade viaria O Pleno do Concello, na sesión do 28.09.2009, acordou delegar na Deputación Provincial da Coruña as competencias necesarias para instruír os expedientes sancionadores por denuncias que curse o Concello de Ponteceso por infracción das normas sobre o tráfico, circulación de vehículos a motor e seguridade viaria, con adhesión particular e expresa do Concello de Ponteceso ás bases para prestar os servizos en materia de sancións por infraccións das normas sobre tráfico, circulación de vehículos a motor e seguridade viaria, que aprobou o Pleno da Deputación na sesión do 26 de xuño de 2009. No BOP da Coruña núm.50, do 16.03.2010 saíu publicado o anuncio da aprobación provisional. As persoas interesadas non presentaron alegacións ou suxestións no prazo de 30 días, contados a partir do seguinte ao da publicación do anuncio de aprobación inicial no BOP da Coruña, polo que queda elevado a definitivo o acordo provisional. Ponteceso, 26 de abril de 2010 O alcalde José Luis Fondo Aguiar
07/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27445. Información pública

ANUNCIO CLAVE: DH. W15.27445 Pilar Mazas Asorey, con DNI XXXXXXXXX e con enderezo na rúa Vilar, 9, en Lestedo, concello de Boqueixón, en representación da funeraria-tanatorio Apóstol Santiago, S. L., con CIF B-XXXXXXXXX con enderezo na rúa Tras Santa Isabel, 8, 15890 - SANTIAGO DE COMPOSTELA. Solicita AUTORIZACIÓN para obras de construción dun tanatorio na parcela de referencia catastral 15012A513009970000WA, no lugar de Ramil, na parroquia de Lestedo (Santa María), no concello de Boqueixón, provincia da Coruña. Linda ó norte coa parcela 994 do polígono 513, ó oeste coa 996, ó sur coa 998 e ó este coa estrada N-525. As actuacións referidas ocuparán unha superficie total de 431,04 m 2, e estarán a unha distancia mínima do leito entubado de 15,65 m, que discorre en paralelo oeste da parcela. Na parte noroeste da parcela situarase unha provisión de materiais de construción que distará da canalización 40,65 m, a unha cota de 4 m sobre o nivel desta. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 09 de abril de 2010. O xefe do Servizo Territorial da Zona Galicia-Centro Lidia Veronica Adela Concepcion Rodelas El Mamouni
07/05/2010 | Administración LocalMunicipal
Muros
Exposición pública de licenza de actividade sometida á avalición de incidencia ambiental

ANUNCIO A sociedade mercantil ALMACENES CASTILLO DE MUROS, S. L., con CIF B-15132202, con domicilio na rúa Rosalía de Castro, Muros, solicita licenza de actividade para nave industrial destinada a almacén de construción e exposición e oficinas no parque empresarial de Muros, na mazá 2, parcela 5 (expt.103/10), de acordo co proxecto do arquitecto D. Andrius Basharat Randhawa e do enxeñeiro D. Illart De Rabago Fedor. De acordo co artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de VINTE DÍAS hábiles –que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia– coa finalidade de que durante a mesma poidan examinar o expediente, na Secretaría deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Muros, 27 de abril de 2010. O ALCALDE Asdo. Domingos Dosil Cubelo
13/05/2010 | Administración LocalMunicipal
Mugardos
Anuncio de cobranza en período voluntario das liquidacións-recibo anuais de 2010

ANUNCIO O Sr. alcalde-presidente do Concello de Mugardos, en cumprimento do disposto no artigo 88 do Regulamento Xeral de Recadación, aprobado por R. D. 939/2005, de 29 de xullo, dictou, con data 15 de marzo, resolución sobre cobranza en período voluntario das liquidacións-recibo anual correspondentes ao exercicio de 2010.0 contido da devandita resolución é o que se expón de seguido: “Que se proceda á apertura do período voluntario de cobranza das liquidacións-recibo anual correspondentes ao exercicio de 2010, de acordo coas seguintes estipulacións e co previsto nos artigos 23 e seguintes do R. D. 939/2005, de 29 de xullo: Primeiro.–Concepto. As débedas a recodar son as de cobramento periódico anual polo imposto de circulación de vehículos de tracción mecánica correspondente ó ano 2010. Segundo.–Prazo. O prazo de ingreso en período voluntario abranguerá desde o 1 de abril ata o 31 de maio de 2010. Terceiro.–Modalidade e lugar. De acordo co establecido no citado regulamento establécese unha modalidade de cobramento: que é persoándose o suxeito pasivo nas oficinas de recadación municipal, sitas na Avda. de Galicia, 45-baixo, nas que ile será entregado o correspondente recibo acreditativo do ingreso. Cuarto.–Procedemento de constrinximento. Advírtese que, transcorrido o prazo de ingreso, as débedas serán esixidas polo procedemento de constrinximento e devengaranse as correspondentes recargas do período executivo, os intereses de demora e, no seu caso, as custas que se produzan. Mugardos, 22 de marzo de 2010. O ALCALDE ASDO. XOSÉ FERNÁNDEZ BARCIA
13/05/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación del Plan de Travesías 2009, octava fase, integrado por el Proyecto modificado nº. 1 mejora de seguridad vial en CP 1502 Porto a Laraxe, PK 0,00 al 1,1 (Cabanas)

EXCMA. DEPUTACIÓN PROVINCIAL DA CORUÑA SERVIZO DE PATRIMONIO E CONTRATACIÓN ANUNCIO DE APROBACIÓN DO PLAN DE TRAVESIAS 2009 OCTAVA FASE La Exma. Deputación da Coruña, en sesión celebrada o 30 de abril de 2010 aprobou O PLAN DE TRAVESIAS 2009 OITAVA FASE integrado polo proxecto que se relaciona: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 4-5-2010 O PRESIDENTE, O SECRETARIO, Asdo: Salvador Fernández Moreda Asdo: José Luis Almau Supervía
13/05/2010 | Administración LocalMunicipal
Cerceda
Secretaría
Modificación das delegaciones da xunta de goberno local

ANUNCIO. Decreto da Alcaldía-Presidencia 131/2010 Vistos os artigos 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, que establece que o alcalde pode delegar as súas atribucións así como a forma de materializalas e de modificalas. Visto que resulta inoperativo para o desenvolmento das tarefas cotidiáns, compre modificar as delegacións do Decreto da Alcaldía-Presidencia 234/07, de 10/07/2007 Tendo en conta todo o anterior, e as competencias que se me atribúen, Primero.- Revocar as seguintes atribucións da Xunta de Goberno Local: a. Adxudicación de contratos menores, e aprobación, disposición do gasto e recoñecemento das obrigas derivados dos mesmos. b. Solicitude das achegas económicas a outras administracións públicas, salvo que nas bases das subvencións se atribúa a outro órgano. Segundo.- Modifícase a letra a) do apartado Segundo, que queda redactado como segue: Aprobación, disposición do gasto e recoñecemento das obrigas, dentro dos límites das súa atribución, sempre que non deriven de expedientes de contratación. Terceiro.- Da presente resolución dárase conta ao Pleno na primeira sesión que celebre e publicarase no BOP, sen perxuizo, da súa efectividade desde o día seguinte da presente resolución. Cuarto.- Quedan derrogados os decretos e resolucións que se opoña ao contido do presente decreto. Cerceda, 4 de maio de 2010 O Alcalde, José García Liñares.
13/05/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación del Plan de vías provinciales 2010 segunda fase integrado por el proyecto actualizado para ensanche del puente sobre el río Allones en pk 1+150 de la DP 2404 Laracha a Silva por Golmar (Laracha)

EXCMA. DEPUTACIÓN PROVINCIAL DA CORUÑA SERVIZO DE PATRIMONIO E CONTRATACIÓN La Exma. Deputación da Coruña, en sesión celebrada o 30 de abril de 2010 aprobou o PLAN DE VÍAS PROVINCIAIS 2010 SEGUNDA FASE integrado polo proxecto que se relaciona: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 4-5-2010 O PRESIDENTE, O SECRETARIO, Asdo: Salvador Fernández Moreda Asdo: José Luis Almau Supervía
13/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.24373. María Mercedes Tojo Lamas. Touro

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 3 de maio de 2010 e como resultado do expediente incoado ó efecto, foille outorgada a María Mercedes Tojo Lamas unha concesión dun caudal de auga de 0,0329 l/s, procedente do manancial “Balada”, no lugar da Muíña, parroquia de San Fiz de Quión, no concello de Touro, con destino a uso doméstico e a rega. Número Expte.: DH. A15.24373 Santiago de Compostela, 5 de maio de 2010. O subdirector xeral de Xestión do Dominio Público Hidráulico Liliana Ramona Zarouf Ereña
13/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23965. Gerardo Balado Riveira. Teo

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 3 de maio de 2010 e como resultado do expediente incoado ó efecto, foille outorgada a Maria Teresa Carmen Orquin Rebollares unha concesión dun caudal de auga de 0,121 l/s, procedente dunha mina, un pozo artesán e un pozo de barrena, no lugar do Outeiro, parroquia de Oza, no concello de Teo, con destino a uso doméstico e gandeiro. Número Expte.: DH. A15.23965 Santiago de Compostela, 5 de maio de 2010. O subdirector xeral de Xestión do Dominio Público Hidráulico Joana Carmen Tew Laguarda
13/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.26476. Josefa Vázquez Cao. Cesuras

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 3 de maio de 2010 e como resultado do expediente incoado ó efecto, foille outorgada a Denzel Ruth Noemi Cunilleras Arnas unha concesión dun caudal de auga de 0,0028 l/s, procedente dun manancial na parcela 229, do polígono 2, no lugar do Pazo-Filgueira de Traba, no concello de Cesuras, con destino a uso doméstico. Número Expte.: DH. A15.26476 Santiago de Compostela, 5 de maio de 2010. O subdirector xeral de Xestión do Dominio Público Hidráulico Claudio Mauricio Porca Botias
13/05/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobacion del Programa de inversiones en vías provinciales (2009-2011) integrado por el proyecto ampliación y mejora de la carretera DP 1802 Veiga de Cabana a As Pontes de García Rodríguez pk 11+735 a pk 17+800 (As Pontes)

EXCMA. DEPUTACIÓN PROVINCIAL DA CORUÑA SERVIZO DE PATRIMONIO E CONTRATACIÓN La Exma. Deputación da Coruña, en sesión celebrada o 30 de abril de 2010 aprobou técnicamente o PROGRAMA DE INVERSIONES EN VÍAS PROVINCIALES (2009-2011) integrado polo proxecto que se relaciona: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 4-5-2010 O PRESIDENTE, O SECRETARIO, Asdo: Salvador Fernández Moreda Asdo: José Luis Almau Supervía
13/05/2010 | Administración LocalMunicipal
Cabanas
Liquidación Aquagest 1º T 2010

EDICTO Aprobado por resolución desta Alcaldía de data 26 de abril de 2010 o resumo de facturación e padrón de contribuíntes correspondente o 1ºT/2010 polo servicio de abastecemento de auga, rede de sumidoiros e depuración, sométese a información pública na Secretaría do Concello polo prazo de quince días contados a partir da publicación do presente anuncio no B. O. P. a efectos de exame e reclamacións. Cabanas, 28 de abril de 2010. O Alcalde. Asdo. Germán Castrillón Permuy
13/05/2010 | Administración LocalMunicipal
Cerceda
Medio Ambiente e Sanidade
Licenza de apertura: local adicado o comercio menor de aparellos eléctricos e electrónicos emprazado na avenida de Galicia núm.25 baixo (Cerceda)

E D I C T O Don Suping Badrinas Cojocariu solicitoulle a esta Alcaldía licenza para a apertura dunha tenda de aparellos eléctricos e electrónicos na Avenida de Galicia núm.25 baixo deste termo municipal. Xa que esta solicitude cumpre o disposto no artigo 8.3 do Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña. Cerceda, 27 de abril de 2010 O alcalde José García Liñares
13/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23928 Aurelio Fernández Sabugueiro (Lousame)

ANUNCIO Johannes Gerardus Chumilla Rauli, con DNI XXXXXXXXX, en representación de Alberto Isaac Gema Esperanza Marante Magnieto, solicita de Augas de Galicia un caudal de 0,011 litros/segundo de augas procedente dun manancial no lugar de Sabugueiro, parroquia de Xan Xusto de Toxos Outos, Concello de Lousame (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23928 As características do aproveitamento son: SOLICITANTE: Alberto Isaac Gema Esperanza Marante Magnieto REPRESENTANTE: Johannes Gerardus Chumilla Rauli, CAUDAL: 0,011 litros/segundo DESTINO: a rega de 900 m2 de horta ORIXE: manancial LUGAR: Sabugueiro PARROQUIA: Toxos Outos (San Xusto) CONCELLO: Lousame (A Coruña) Solicita a construción dunha traída para a rega de 900 m 2 de horta nunha parcela de cunha área total de 11667 m 2. O manancial está situado na finca denominada O Pozo, no lugar de Sabugueiro, parroquia de San Xusto de Toxos Outros, número de referencia catastral 15043A012000490000XR e coordenadas UTM X 515.585 e Y: 4.741.751, onde a auga sae á superficie e onde a Comunidade de Veciños de Sabugueiro “O Pozo” construíu unha arqueta cun aro de formigón de 1 m de diámetro e 1,10 m de alto dende onde sae unha tubaxe de 63 mm para abastecemento doméstico, soamente, aos membros da comunidade. A traída que pretende facer o solicitante, o cal non pertence a comunidade de usuarios, é dispoñer da auga do manancial restante da concesión outorgada a comunidade de veciños, para o cal colocará unha tubaxe de polietileno de 32 mm de diámetro a unha altura superior á tubaxe de saída da comunidade, dende que recolle as augas do manancial á finca de referencia catastral 15043A010005020000XT, cun percorrido total de 503 m dende a captación ata o final da tubaxe, onde se colocará soamente unha billa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 28 de abril de 2010 O xefe do Servizo Territorial da Zona Galicia Centro Eduardo Alejandro Goldaracena Arxe
13/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.26685. Comunidade de usuarios Portapena (Monfero)

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 3 de maio de 2010 e como resultado do expediente incoado ó efecto, foille outorgada á Comunidade de Usuarios Portapena unha concesión dun caudal de auga de 0,085 l/s, procedente dun manancial, no lugar de Portapena-Alto do Xestoso, no concello de Monfero, con destino a uso doméstico e gandeiro. Número Expte.: DH. A15.26685 Santiago de Compostela, 5 de maio de 2010. O subdirector xeral de Xestión do Dominio Público Hidráulico Alba Sofia Angel Lazaro Rozada Margine
13/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.21063 José García Bolón (Tordoia)

ANUNCIO Rida Tahiche Vilau Da Veiga, con DNI XXXXXXXXX, solicita de Augas de Galicia un caudal de 0,117 litros/segundo de augas procedente da “Fonte Grande, no lugar de Pazos, parroquia de Andoio (San Mamede), Concello de Tordoia (A Coruña), con destino ó uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.21063 As características do aproveitamento son: SOLICITANTE: Rida Tahiche Vilau Da Veiga CAUDAL: 0,117 litros/segundo DESTINO: Usos doméstico e gandeiro ORIXE: Fonte Grande LUGAR: Pazos PARROQUIA: Andoio (San Mamede) CONCELLO: Tordoia (A Coruña) O aproveitamento consiste na captación da auga da fonte a partir dunha bomba en seco de 2 CV que mediante mangueira de 32 mm de diámetro impulsa a auga dende o depósito de reparto da fonte para, dende aquí, discorrer soterrado 1,25 m polo interior da mesma parcela do plano de catastro do concello, ata chegar o depósito de acumulación sito na mesma parcela, dende onde a auga gaña presión para ir por gravidade cara ós establos, á vivenda, e a unha granxa de porcos. Todas as instalacións están nas parcelas do solicitante excepto o ramal de alimentación á granxa de porcos, que afecta á parcela 270 e á 60 das que aparece como titular D. Ting Sada Anastasiu, e a fonte que se sitúa moi preto do lavadoiro que se sitúa nunha masa común do concello. A alimentación do depósito de reparto procede dun manancial sito aproximadamente no centro da parcela 342 de nome Fonte Grande mediante un tubo de 63 mm de diámetro, de que este tubo asoma en superficie nas proximidades da fonte, e de que efectúase a alimentación dunha billa de uso público directamente dende dito tubo mediante unha conexión de T. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Tordoia ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 28 de abril de 2010 O xefe do Servizo Territorial da Zona Galicia Centro Angela Montserrat Del Oro Budhrani
13/05/2010 | Administración LocalMunicipal
Porto do Son
Asxudicación provisional do contrato de obras “Mellora da seguridade vial na AC-550: Costa de Mañufes (Queiruga)”

ANUNCIO Por acordo da Xunta de Goberno Local adoptado en Sesión Extraordinaria de data de 29/04/2010 aprobouse a adxudicación provisional do contrato de obras “MELLORA DA SEGURIDADE VIAL EN AC-550: COSTA DE MAÑUFES (QUEIRUGA)”, o que se publica consonte ao prego e aos efectos do artigo 135.3 da Lei 30/2007, de 30 de outubro, de Contratos do Sector Público: 1. Entidade adxudicadora: Concello de Porto do Son.2. Tipo de contrato: administrativo. Contrato de obras.3. Obxecto do contrato: MELLORA DA SEGURIDADE VIAL EN AC-550: COSTA DE MAÑUFES (QUEIRUGA) 4. Procedemento: negociado sen publicidade.5. Tramitación: urxente.6. Prezo do contrato: 108.728,66 € (IVE engadido). 7. Adxudicación provisional. a) Adxudicatario: SONENSE DE GRANITOS, SL. b) Data: 29/04/2010. c) Importe de adxudicación: 108.728,66 € (IVE engadido), que se desglosa en: I. Valor estimado de: 93.731,60 € II. IVE: 14.997,06 €. Porto do Son, a 29 de abril de 2010. O ALCALDE-PRESIDENTE Asdo. D. Xoán Pastor Rodríguez Santamaría
13/05/2010 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da prórroga da delegación de competencias tributarias polo concello de Cambre

O Pleno desta Corporación, na sesión ordinaria celebrada o día 30 de abril de 2010, adoptou, entre outros, o seguinte acordo: Aceptar a prórroga das delegacións de competencias en materia tributaria durante dez anos máis a partir do 1 de xaneiro de 2012 acordada polo Concello de Cambre. O exercicio das competencias delegadas obxecto de aceptación levarase a cabo nos termos establecidos nas bases para a prestación dos servizos tributarios aos concellos da provincia e terá efectos desde o día en que se publique este acordo no Boletín Oficial da Provincia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo”. O que se fai público para xeral coñecemento. A Coruña, 10 de maio de 2010. O presidente O secretario xeral Salvador Fernández Moreda José Luis Almau Supervía
13/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.22328. Eduardo Martín Sánchez. Ponteceso

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 3 de maio de 2010 e como resultado do expediente incoado ó efecto, foille outorgada a Eduardo Martín Sánchez unha concesión dun caudal de auga de 0,02 l/s, procedente do manancial “Pide Pan”, no lugar de Niñóns, parroquia de Niñóns, no concello de Ponteceso, con destino a uso doméstico e a rega. Número Expte.: DH. A15.22328 Santiago de Compostela, 5 de maio de 2010. O subdirector xeral de Xestión do Dominio Público Hidráulico Jose Belarmino Albornos Mascaray
13/05/2010 | Administración LocalMunicipal
Lousame
Delegación presidencia para celebración mesa contratación 03/05/2010

Ante a imposibilidade do Alcalde-Presidente do Concello de Lousame de presidir a Mesa de Contratación a celebrar o 3 de maio de 2010 ás 12:30 horas, e en virtude das facultades que me outorga o Art.21 da Lei 7/85 Reguladora das Bases de Réxime Local, Art.46 da Lei 5/97 de Administración Local de Galicia, Art.24 do RD.781/86, Art.43 e 47 do RD.2568/1986, e demais normativa concordante, 1º) Delegar na concelleira Da. María José Maroñas Sóñora, a presidencia da Mesa de Contratación a celebrar o día 3 de maio de 2010, ás 12:30 horas.2º) Notifíquese aos interesados e recábese aceptación expresa, déase conta ao Pleno e publíquese en forma legal. Lousame, 30 de abril de 2010 Asdo.: O Alcalde José Santiago Freire Abeijón
13/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27668. Vivenda e peche

A N U N C I O CLAVE: DH W.15.27668 D. Jose Manuel Amado Abelenda con CIF XXXXXXXXX, e con enderezo en Simón Bolivar, nº 7, Baixo C º. 15179 Oleiros. Solicita AUTORIZACIÓN para vivenda unifamiliar, na zona de policía do río do Couto, no lugar de Avda. Emilia Pardo Bazan, na parroquia de Santa Eulalia de Lians, no T. M. de Oleiros. As obras solicitadas consisten na construcción dunha vivenda unifamiliar composta de planta semisoto, baixa e primeira, e peche de parcela mediante postes e malla metálica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 29 de abril do 2010. O xefe de servizo da Zona Galicia Norte Asdo.: Luís García Alonso.
13/05/2010 | Administración LocalMunicipal
A Capela
Baixa de oficio no padrón de D. Ronny Orlando Vargas Viruez

ANUNCIO BAIXA DE OFICIO NO PADRON MUNICIPAL DE HABITANTES De conformidade co procedemento establecido no artigo 72 do Regulamento de Poboación e Demarcación Territorial das Entidades Locais, estase tramitando o expediente de baixa de oficio no padrón municipal de habitantes da persoa que a continuación se relaciona, empadroada neste municipio en As Neves, 91 B – 1º Dta., parroquia da Capela, e que non reside neste enderezo dende hai tempo, incumprindo deste xeito os requisitos establecidos no artigo 54 do Regulamento de Poboación e Demarcación Teritorial da Entidades Locais por figurar no padrón municipal de habitantes: D. RIQUELME DE FEDERICO CAMPOSANO VIRUEZ Intentándose a notificación persoal e non podéndose practicar, procede de conformidade co previsto no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, a publicación do presente edicto a fin de que no prazo de quince días, que comenzarán a contarse dende o día seguinte ó da publicación do presente no Boletín Oficial da Provincia, o interesado/os no procedemento poidan presentar as alegacións que estimen oportunas, facéndolles saber que rematado dito prazo continuarase cos trámites relativos á súa baixa de oficio en dito padrón. A CAPELA, 4 de maio de 2010 O Alcalde, Angel López Sueiro.
13/05/2010 | Administración LocalMunicipal
Cabanas
Solicitude actividade suxeita a avaliación ambiental

E D I C T O Solicitando desta Alcaldía HECTOR MARCELO PETROV LOSCOS, S. A. licenza municipal para apertura e funcionamento de INDUSTRIA PARA MONTAXE E ALMACENAMENTO DE PANEL SANWICH a situar na Parcela O-4 do Polígono de Vilar do Colo – Laraxe – Cabanas, cumprindo o disposto no art.8.1 do Decreto 133/2008, do 12 de xuño, no que se regula a avaliación de incidencia ambiental, sométese a información pública polo período de vinte días hábiles, coa fin de que durante o mesmo –que comezará a contarse desde o día seguinte ó da inserción do presente edicto no Boletín Oficial da Provincia e no Diario Oficial de Galicia- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Cabanas, a 3 de maio do 2010 O ALCALDE Asdo.: Germán Castrillón Permuy
13/05/2010 | Administración LocalMunicipal
Culleredo
Secretaría Xeral
Suplencia da Alcaldía

1031 Por resolución ditada en data 5/05/2010 o sr. alcalde acordou a designación da primeira tenente de alcalde, Dª Raquel Jabares Fernández, como alcaldesa en funcións o día 7 de maio de 2010, nos termos previstos no art.47 do ROF. O que se publica en cumprimento do disposto no art.44.2 do precitado texto legal. Culleredo, 5 de maio de 2010 O alcalde, Asdo.: Julio Sacristán de Diego.
13/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23679 CCUU de Augas de A Laxe-Texexe (Teo)

ANUNCIO Advertido erros no anuncio publicado no BOP o pasado 18 de marzo no expediente de concesión de clave DH. A15.23679, é necesario facer unha nova información pública para dar cumprimento ao prescrito no art.109 do Regulamento do dominio público hidráulico. Koldobika Mikel Payet Bernial, con DNI XXXXXXXXX, en representación ca Comunidade de Usuarios de A Laxe-Texexe, solicita de Augas de Galicia un caudal de 0,073 litros/segundo de augas procedente dun manancial situado na parcela 1199 do polígono catastral 508, no lugar de Texexe, parroquia de Calo (San Xoán), Concello de Teo (A Coruña), con destino ao uso doméstico. Expediente: DH. A15.23679 As características do aproveitamento son: SOLICITANTE: Comunidade de Usuarios de Augas de A Laxe-Texexe REPRESENTANTE: Koldobika Mikel Payet Bernial CAUDAL: 0,073 litros/segundo DESTINO: uso doméstico ORIXE: manancial LUGAR: Texexe, parcela 1199 do polígono catastral 508 PARROQUIA: Calo (San Xoan) CONCELLO: Teo (A Coruña) O aproveitamento consiste na captación de auga dun manancial con tubo poroso de formigón de 200 mm de diámetro a unha profundidade aproximada de 4 m. Desta captación parte un tubo enterrado de PE de 50 mm de diámetro ata a caseta de depósitos ao longo de 80 m e que afecta ás parcelas 1198 e 1197 onde se sitúa a dita caseta. A caseta está soterrada e ocupa un rectángulo de 7,40 m de lonxitude e 3 m de largo. Os depósitos, en igual número de comuneiros, teñen unhas dimensións de 1,12 x 1,10 x 1,10 e de cada un deles sae unha tubaxe de 20 mm de diámetro ata cada un dos domicilios. O conxunto de tubos debúxanse nunha gabia á profundade de 60 cm, atravesan uns 86 m as parcelas 1195 e 1196 do polígono 508 e as parcelas 1433 e 1423 do polígono 514 para seguir lindeiros e traxectoria dos camiños ata chegar, entre outros, ao punto máis lonxe situado a 588 m, medíndoos segundo o trazado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 28 de abril de 2010 O xefe do Servizo Territorial da Zona Galicia Centro Hilario Larosi Alcobe